Asvi Warman Adam

Asri Warman Adam aropa'aghi sejarawan jhughân Profesor Riset Bidang Sajhârâ Sosial Politik è Badan Riset dan Inovasi Nasional (BRIN), sè lambâ' anyama Lembaga Ilmu Pengetahuan Indonesia (LIPI), bân pènsiun è taon 2024. Asvi fokus ḍâlem nolès tentang rekayasa sajhârâ Ordè Anyar bân historiografi Inḍonèsia ḍâri perspektif korban. Asvi aropa'aghi sejarawan sè beccè' ḍâlem abherri' oca' pamukka' bân èpilog ḍâlem buku sajhârâ.

 Kaoḍi'ân Awwâl 
Asvi aropa'aghi ana' ḍâri Adam Sutan Djarmaris bân Maimunah. Èbhuna aropa'aghi binè nomer sèttong ḍâri tello' binèna ramana. Asvi satarètanan sèttong rama sareng Asrif Adam, panèka jaksa tèngghi sè alako ḍi-buḍina è Yogyakarta.

 Pamolangan 
Asvi aropa'aghi sarjana Sastra Prancis lulusan Universitas Indonesia, sa'amponna sabellumma mamarè gellar sarjana ngoḍâ è bidang sè paḍâ (Sastra Prancis) è Universitas Gadjah Mada. Taon 1984, Asvi ajhâr è École des Hautes Études en Sciences Sociales (EHESS) Paris, kantos ngaollè gellar doktor è taon 1990.

 Lako 
Lakona Asvi èmolaè mènangka wartawan olahraga è majalah Sposrtif sa'abiddhâ tello taon è taon 1980 kantos 1983. Asvi toman dhâddhi redaktur palaksana sabellumma ambu bân nerrossaghi pangajhârân pasca-sarjana ka Paris, Prancis. Asvi sambi akuliyâ S-2 bân S-3, Asvi dhâddhi pangajhâr bhâsa Inḍonèsia è Institut Bhâsa-Bhâsa Tèmor è Paris.

È taon 2003, Asvi èyangka' mènangka angghuta tim "Pengkaji Pelanggaran HAM Berat Soeharto" sè èbhângon sareng Komisi Nasional Hak Asasi Manusia.

Pangokowan Asvi mènangka profesor Riset Bidang Sejarah Sosial Politik è LIPI èlaksana'aghi tangghâl 26 Juli 2018. Asvi ngatorraghi orasi ilmiah sè juḍulla "Dampak G30S: Setengah Abad Histografi Gerakan 30 September 1965". Ḍâlem risetta, Asvi nerrangngaghi proses parebbhu'ân kakobâsa'an sè kadhâddhiyân sa'amponna Gerakan 30 September (G30S) 1965 nyebbhâbbhâghi korban ra-kèra 500 èbu orèng matè è Jhâbâ, Bhâli, bân Somattra. Menorot Asvi, proses parebbhu'ân kakobâsa'an ḍâ' Soekarno nyebbhâbbhâghi korban palèng rajâ ḍâlem sajhârâ Inḍonèsia.

 Sombher